CELEX: 52017DP0293
Language: ro
Date: 2017-07-05 00:00:00
Title: Decizia Parlamentului European din 5 iulie 2017 privind consultarea informațiilor confidențiale (interpretarea alineatului (5) de la articolul 5 și a articolului 210a din Regulamentul de procedură) (2017/2095(REG))

19.9.2018   
            
            
               RO
            
            
               Jurnalul Oficial al Uniunii Europene
            
            
               C 334/188
            
         
      P8_TA(2017)0293
      Consultarea informațiilor confidențiale (interpretarea alineatului (5) de la articolul 5 și a articolului 210a din Regulamentul de procedură)
      Decizia Parlamentului European din 5 iulie 2017 privind consultarea informațiilor confidențiale (interpretarea alineatului (5) de la articolul 5 și a articolului 210a din Regulamentul de procedură) (2017/2095(REG))
      (2018/C 334/21)
      
         Parlamentul European,
      
      
                  —
               
               
                  având în vedere scrisoarea din 23 iunie 2017 a președintei Comisiei pentru afaceri constituționale,
               
            
                  —
               
               
                  având în vedere articolul 226 din Regulamentul său de procedură,
               
            
               
                  1.
               
               
                  decide să introducă următoarea interpretare la articolul 5 alineatul (5) din Regulamentul său de procedură:
                  „Accesul la informațiile confidențiale face obiectul normelor stabilite în acordurile interinstituționale încheiate de Parlament privind tratamentul informațiilor confidențiale (1a) și al normelor interne de aplicare a acestora, adoptate de organismele competente ale Parlamentului (1b).
                  (1a)  Acordul interinstituțional din 20 noiembrie 2002 dintre Parlamentul European și Consiliu privind accesul Parlamentului European la informații sensibile ale Consiliului din domeniul politicii de securitate și apărare (JO C 298, 30.11.2002, p. 1).Acord-cadru din 20 octombrie 2010 privind relațiile dintre Parlamentul European și Comisia Europeană (JO L 304, 20.11.2010, p. 47).
                  Acordul interinstituțional din 12 martie 2014 dintre Parlamentul European și Consiliu privind transmiterea către Parlamentul European și prelucrarea de către acesta a informațiilor clasificate deținute de Consiliu în alte chestiuni decât cele vizate de domeniul politicii externe și de securitate comune (JO C 95, 1.4.2014, p. 1)."
                        (1b)  Decizia Parlamentului European din 23 octombrie 2002 privind aplicarea Acordului interinstituțional privind accesul Parlamentului European la informații sensibile ale Consiliului din domeniul politicii de securitate și de apărare (JO C 298, 30.11.2002, p. 4).Decizia Biroului din 15 aprilie 2013 referitoare la normele care reglementează tratamentul informațiilor confidențiale de către Parlamentul European (JO C 96, 1.4.2014, p. 1).”"
                        
            
               
                  2.
               
               
                  decide să introducă următoarea interpretare la articolul 210a din Regulamentul său de procedură:
                  „Prezentul articol se aplică în măsura în care cadrul juridic aplicabil care reglementează tratamentul informațiilor confidențiale prevede posibilitatea consultării informațiilor confidențiale în cadrul unei reuniuni in camera din afara incintelor securizate.”
               
            
               
                  3.
               
               
                  încredințează Președintelui sarcina de a transmite prezenta decizie, spre informare, Consiliului și Comisiei.